**Decizia etapei de încadrare**

**PROIECT**

Ca urmare a solicitării de emitere a acordului de mediu adresate **COMPANIA NAȚIONALĂ DE ADMINISTRARE A INFRASTRUCTURII RUTIERE SA** cu sediul în **în București, sector 1, Bd.l. Dinicu Golescu nr. 38,** cu înregistrată la APM Neamț cu nr. 1236/28.01.2022, în baza Legii nr. 292 din 3 decembrie 2018 privind evaluarea impactului anumitor proiecte publice şi private asupra mediului şi a <LLNK 12007 57182 3?1 0 46>Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare,

APM Neamț decide,

ca urmare a consultărilor desfăşurate în cadrul şedinţei Comisiei de analiză tehnică din data de **05.05.2022**, că pentru proiectul **“Autostrada Târgu Mureș - Târgu Neamț, Sectiunea II: Miercurea Nirajului- Leghin”** propus a fi amplasat pe teritoriul județelor:

Neamț, comunele Grințieș, Ceahlău, Poiana Teiului, Pipirig și Vânători Neamț,

Harghita, comunele Praid, Joseni, Lăzarea, Ditrău și Tulgheș și

Mureș, orașul Sovata, și comunele Bereni, Măgherani, Chibed și Sărățeni este necesară efectuarea:

- evaluarii impactului asupra mediului,

- evaluarii adecvate

- evaluarii impactului asupra corpurilor de apa.

Justificarea prezentei decizii:

**I. Motivele pe baza cărora s-a stabilit necesitatea efectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292 din 3 decembrie 2018 privind evaluarea impactului anumitor proiecte publice şi private asupra mediului, anexa 1, pct. 7.b) construirea de autostrazi si de drumuri expres; anexa 2, pct. 1.d) defrișare în scopul schimbării destinației terenului;

**II. Motivele pe baza cărora s-a stabilit necesitatea efectuării evaluării adecvate sunt următoarele:** proiectul propus intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

Prin adresa nr. 259/ST.HR/29.04.2022 emisă de ANANP ST Harghita, înregistrtă la APM Haghita cu nr. 3991/02.05.2022, se considră ca proiectul este susceptibil de a avea un impact negativ semnificativ asupra ROSPA0033 Depresiunea si Muntii Giurgeului si ROSCI0279 Borzont.

Prin adresa nr. 311/ST-MS/13.04.2022 emisă de ANANP ST Mureș, se considră ca proiectul este susceptibil să influențeze negativ starea de conservare a speciilor din aria naturală protejată ROSCI0297-Dealurile Tarnavei Mici-Bicheș și ROSPA0028 Dealurile Tarnavelor- Valea Nirajului.

Punct de vedere compartiment CFM, proiectul se va desfasura pe raza Parcului Natural Vânători Neamţ, a ROSCI0270 Vânători Neamţ, declarat sit de importanță comunitară prin Ordinul nr. 2387/2011 pentru modificarea Ordinului ministrului mediului si dezvoltarii durabile nr. 1964/2007 privind instituirea regimului de arie naturala protejata a siturilor de importanta comunitara ca parte integrantă a reţelei ecologice europene Natura 2000 in Romania şi a ROSPA0107 Vânători Neamţ, declarată arie de protecţie specială avifaunistică prin H.G. nr. 971/2011 pentru modificarea şi completarea H.G. nr. 1284/2007 privind declararea ariilor de protecţie specială avifaunistică ca parte integrantă a reţelei ecologice europene Natura 2000 în România, aflate în administrarea RNP-Romsilva- Administrația Parcului Natural Vânători Neamț si a ROSPA0129 Masivul Ceahlau declarată arie de protecţie specială avifaunistică prin H.G. nr. 971/2011 pentru modificarea şi completarea H.G. nr. 1284/2007 privind declararea ariilor de protecţie specială avifaunistică ca parte integrantă a reţelei ecologice europene Natura 2000 în România și aflată în administrarea Consiliului Județean Neamț - Direcția de Administrare a Parcului Național Ceahlău;

**III. Motivele pe baza cărora s-a stabilit necesitatea efectuării evaluării impactului asupra corpurilor de apă:** -proiectul propus intră sub incidenţa art. 48 şi 54 din Legea apelor nr. 107/1996, cu modificările şi completările ulterioare. Adresa ABA nr. 5386/ET/11.03.2022, înregistrată al APM Neamț cu nr. 2656/11.03.2022 – pentru proiect este necesară elaborarea SEICA.

Pin proiect se propun următoarele tipuri de lucrări: reprofilări de albie pe traseul natural, devieri locale de alibii, in zona podurilor sau pe zone unde traseul autostrăzii se suprapune peste cursul de apă, apărări de maluri cu ziduri din gabioane sau de beton, praguri de fund îngropate, protecţii ale pilelor podurilor, protecţia taluzului rambleului autostrăzii, descărcători în trepte pe taluz, amenajare de torenţi, protecţie cu saltele de gabioane în faţa zidului de sprijin.

Amploarea proiectului, atât ca extindere spațiala cît și ca număr de lucrări, precum și soluțiile tehnice prezentate în documentația tehnică de fundamentare, înaintată în vederea emiterii avizului de gospodărire a apelor, adoptate în relizarea lucrărilor hidrotehnice de amenajare/reamenajare a cursurilor de apă în zona podurilor de pe traseul autostrăzii, pot duce la o deteriorare a stării/potențialului ecologic al corpurilor de apă pe care sunt amplasate aceste lucrări.